**SAISTOŠIE NOTEIKUMI**

Limbažos

2020.gada 26.martā Nr.4

**APSTIPRINĀTI**

ar Limbažu novada domes

26.03.2020. sēdeslēmumu

(protokols Nr.8, 12.§)

*PRECIZĒTI ar*

*Limbažu novada domes*

*28.05.2020. sēdes lēmumu*

*(protokols Nr.13, 21.§)*

**Grozījumi Limbažu novada domes 2012.gada 25.oktobra**

**saistošajos noteikumos Nr.34 „Par Limbažu novada pašvaldības palīdzību**

**dzīvojamo telpu jautājumu risināšanā”**

*Izdoti saskaņā ar likuma „Par palīdzību dzīvokļa jautājumu risināšanā” 6.panta otro daļu, 14.panta pirmās daļas 1.punkta „c” apakšpunktu, 15.pantu, 17.panta pirmo daļu, 21.1.pantu, 21.2.pantu, 24.panta pirmo daļu, likuma „Par sociālajiem dzīvokļiem un sociālajām dzīvojamām mājām” 5.panta ceturto daļu, 8.pantu, 9.panta ceturto daļu, 10.panta otro daļu*

Izdarīt Limbažu novada domes 2012.gada 25.oktobra saistošajos noteikumos Nr.34 „Par Limbažu novada pašvaldības palīdzību dzīvojamo telpu jautājumu risināšanā” šādus grozījumus:

1. Papildināt saistošos noteikumus ar 4.1 punktu šādā redakcijā:

„4.1 Pašvaldība sniedz palīdzību dzīvokļa jautājumu risināšanā personai, kas nepieciešama pašvaldībā kā kvalificēts speciālists, kuram Limbažu novada pašvaldības administratīvajā teritorijā nepieder dzīvojamā telpa.”

1. Papildināt saistošos noteikumus ar 8.1 punktu šādā redakcijā:

„8.1 Pašvaldības darbiniekam, kas pieņem iesniegumu, un institūcijai, kas pieņem lēmumu, ir tiesības pārbaudīt sniegto ziņu patiesumu valsts datu reģistros.”

1. Izteikt saistošo noteikumu 10.punkta otro teikumu šādā redakcijā:

“Palīdzības reģistros reģistrētās personas pienākums ir katru gadu līdz 1.martam papildināt iesniegto informāciju ar norādi vai šī palīdzība ir vēl nepieciešama.”

1. Papildināt saistošos noteikumus ar 12.5. punktu šādā redakcijā:

“12.5. kvalificēta speciālista nodrošināšana ar dzīvojamo telpu reģistrs (Reģistrs Nr.5).”

1. Izteikt saistošo noteikumu 14.2. punktu šādā redakcijā:

“14.2. 2.grupā – personas (ģimenes), kuras vismaz 3 (trīs) gadus ir deklarējušas savu dzīvesvietu Limbažu novada administratīvajā teritorijā un kuru īpašumā vai tiesiskajā valdījumā nav dzīvošanai piemērota telpa vai dzīvojamā māja, un:

* + 1. kuras apgādībā ir vismaz trīs nepilngadīgi bērni;
		2. kuras ir atsevišķi dzīvojošas pensijas vecuma personas;
		3. kuras vienas pašas audzina nepilngadīgu bērnu un kurām nav kopīga saimniecība ar citu darbspējīgu personu;
		4. persona (ģimene), kura līdz šo Noteikumu spēkā stāšanās dienai bija reģistrēta palīdzības reģistrā un neatbilst nevienam no šajos Noteikumos iepriekš iekļautajiem nosacījumiem.”
1. Svītrot saistošo noteikumu 17.10. punktu.
2. Papildināt saistošos noteikumus ar 19.1 punktu šādā redakcijā:

„19.1 Papildu likuma „Par palīdzību dzīvokļa jautājumu risināšanā” 7.panta piektajā daļā, 10.panta pirmajā daļā noteiktajam Komisija pieņem lēmumu atteikt atzīt personu par tiesīgu saņemt likuma „Par palīdzību dzīvokļa jautājumu risināšanā” 3.panta pirmajā punktā noteikto palīdzību, vienlaicīgi atceļot arī iepriekš pieņemto lēmumu par palīdzības sniegšanu, šādos gadījumos:

19.11 ja personas īrētās dzīvojamās telpas īres līgums tiek izbeigts sakarā ar dzīvojamās telpas vai mājas bojāšanu vai citādu dzīvojamās telpas lietošanas noteikumu pārkāpumu;

19.21 personas īrētās dzīvojamās telpas īres līgums ticis izbeigts sakarā ar to, ka persona nelikumīgi iemitināja īrētajā dzīvojamā telpā citas personas, tādējādi pārkāpjot mājas iekšējās kārtības un ar personu noslēgtā īres līguma noteikumus;

19.31 persona pēc pašvaldības pieprasījuma nav iesniegusi dokumentus, kas apliecina tiesības saņemt noteikumos noteikto palīdzību.”

1. Papildināt saistošos noteikumus ar 22.1 punktu šādā redakcijā:

“22.1 Reģistrā reģistrētajām personām piedāvājot īrēt dzīvojamo platību, pēc iespējas ievēro šādus kritērijus:

 22.11 vienistabas dzīvokli − ģimenei, kurā ir 1 līdz 2 cilvēki;

 22.21 divistabu dzīvokli − ģimenei, kurā ir 3 līdz 5 cilvēki;

 22.31 trīsistabu dzīvokli vai lielāku dzīvokli − ģimenei, kurā ir 5 vai vairāk cilvēki.”

1. Izteikt saistošo noteikumu 24.2 punktu šādā redakcijā:

“24.2 Pašvaldība izīrē pašvaldībai piederošo dzīvojamo telpu, kurai noteikts speciālistam izīrējamas dzīvojamās telpas statuss – pašvaldības, tās iestāžu, pašvaldības kapitālsabiedrību un kapitālsabiedrību, kurā publiskas personas daļa pamatkapitālā atsevišķi vai kopumā pārsniedz 50 procentus, speciālistam, jomā, kurā konstatēts nepietiekams kvalificētu speciālistu nodrošinājums un kurš veic ar valsts vai pašvaldības funkciju nodrošināšanu saistītus pārvaldes uzdevumus: veselības, sociālās aprūpes, izglītības, kultūras, sporta, tūrisma, būvniecības jomā nodarbinātam pašvaldības speciālistam, pašvaldības policijas darbiniekam, pašvaldības administrācijas speciālistam.”

1. Papildināt saistošos noteikumus ar 24.8 un 24.9 punktu šādā redakcijā:

“24.8 Mēnesi pirms speciālistam izīrējamās dzīvojamās telpas īres līguma termiņa beigām dzīvokļa īrnieka pienākums ir iesniegt Komisijai attiecīgas pašvaldības, tās iestāžu, pašvaldības kapitālsabiedrību un kapitālsabiedrību, kurā publiskas personas daļa pamatkapitālā atsevišķi vai kopumā pārsniedz 50 procentus, speciālistam, kas veic ar valsts vai pašvaldības funkciju nodrošināšanu saistītu pārvaldes uzdevumu jomā, kurā konstatēts nepietiekams kvalificētu speciālistu nodrošinājums vadītāja iesniegumu, kurā izteikts lūgums tās amatpersonu, darbinieku vai uzaicināto speciālistu nodrošināt ar dzīvojamo telpu uz darba tiesisko attiecību laiku un rakstveida apliecinājumu, ka personas lietošanā vai īpašumā nav citas dzīvojamās telpas Limbažu novada administratīvajā teritorijā.

24.9 Speciālistam izīrējamās dzīvojamās telpas īres līgums tiek izbeigts saskaņā ar likuma “Par palīdzību dzīvokļa jautājumu risināšanā” 21.4 pantu un likumu “Par dzīvojamo telpu īri”.””

1. Papildināt saistošos noteikumus ar 25.1 punktu šādā redakcijā:

“25.1 Sociālo dzīvokli ir tiesīga īrēt persona ar invaliditāti, kā arī persona, kura aprūpē bērnu ar invaliditāti vai pilngadīgu personu ar invaliditāti.”

Limbažu novada pašvaldības

Domes priekšsēdētājs D.Zemmers